రాహుల్ ధికాలే

రాహుల్ ఉత్తమ్‌రావ్ ధికాలే మహారాష్ట్రకు చెందిన రాజకీయ నాయకుడు. ఆయన నాసిక్ తూర్పు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 
రాజకీయ జీవితం
రాహుల్ ధికాలే తన తండ్రి ఉత్తమ్‌రావ్ ధికాలే అడుగుజాడల్లో రాజకీయాల్లోకి వచ్చి నాసిక్ మున్సిపల్ కార్పొరేషన్ (2012-2017)లో కౌన్సిలర్‌గా ఎన్నికై  2014 నుండి 2015 వరకు  కార్పొరేషన్‌లో స్టాండింగ్ కమిటీ ఛైర్మన్‌గా ఉన్నాడు.  ఆయన 2019 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి బాలాసాహెబ్ సనప్ పై 12000 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

రాహుల్ ధికాలే 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ - ఎస్‌పీ అభ్యర్థి గణేష్ (భౌ) బాబాన్ గీతేపై 87817 ఓట్ల మెజారిటీతో గెలిచి వరుసగా రెండోసారి ఎమ్మెల్యేగా ఎన్నికయ్యాడు. 

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు